**Klinisk simulering, Scenariobeskrivelse**

|  |  |
| --- | --- |
| **Kategori** | **Tema** |
| Bedre pårørende samarbeid -DPS | Første samtale med pårørende om pårørendesamarbeid |

|  |
| --- |
| **Læringsmål** |
| Legge til rette for en telefonsamtale med pårørende utfra de tre overskriftene i samtaleguiden:  1. Snakk med de pårørende om familiesamarbeid.  2. Etterspør hvordan de pårørende har opplevd rollen som pårørende og hva de tenker er viktig i forhold til familiesamarbeid.   * Bruke aktiv lytting i samtalen * Skape en trygg ramme og gi pårørende mulighet til å sette ord på sine behov knyttet til situasjonen. |

|  |
| --- |
| **Deltagere** |
| **Personal**: En behandlere/miljøpersonale  **Pårørende:** En pårørende |

|  |
| --- |
| **Hendelsesforløp i scenariet** |
| Miljøbehandler ved en døgnseksjon ved et distriktspsykiatrisk senter ringer opp pårørende atter at ektefelle ble innlagt for to dager siden. Pasienten har gitt samtykke til å kontakte pårørende for å gi informasjon om enheten og om tilbudet om en samtale til pårørende. I telefonsamtalen blir pårørende introdusert for seksjonens tilbud om familiesamarbeid (pårørendebrevet) og gis mulighet til å fortelle sin opplevelse, sin rolle og hva pårørende har behov for. |

|  |
| --- |
| **Informasjon til deltagere i klinisk simulering** |
| Miljøbehandleren presenterer seg og spør om pårørende har tid til en prat nå eller om det passer bedre et annet tidspunkt. Miljøkontakt presenterer innholdet og tidsrammen for samtalen:  Forslag hva du kan si innledningsvis i telefonsamtalen:  Jeg ringer for at vi ønsker å ha kontakt med deg som pårørende. Målet med samtalen er å gi informasjon om oss, om betydningen av pårørendesamarbeid og høre litt hva som er viktig for deg som pårørende. Som nærmeste pårørende tilbys du en samtale hos oss. Hensikten er å høre hva du som pårørende er opptatt av, få innspill om pasientens sykdom å informere om behandlingen. Vi inviterer også til en felles samtale hvor hensikten er her og veien videre og å gjennomgå mestringsplanen til pasienten. Mestringsplanen skal bidra til forutsigbarhet og større trygghet ved kriser/økt symptomtrykk.  Om pårørendesamarbeid: De beste resultatene får vi når pasient, pårørende og behandlere samarbeider. Vi ønsker å bidra til et slikt samarbeid. Familie og nettverk kan oppleve store belastninger når noen som står dem nært får en psykisk lidelse og eller ruslidelse, samtidig kan de være en hjelp for pasienten og en ressurs i behandlingen. Som familie og pårørende er du ofte Karis viktigste omsorgsperson og samarbeidspartner. Det er derfor avgjørende at du får relevant informasjon og veiledning. Det er også viktig at du ivaretar deg selv og andre familiemedlemmer.  Forslag på hva du kan si for å frem pårørendes behov rundt familiesamarbeid:  Vi ønsker å snakke om dine tanker, ønsker og behov rundt familiesamarbeid.  - Hva er viktig for deg som pårørende?  - Hvordan har det vært for deg etter at Kari ble så dårlig?  Forslag på hva du kan si avslutningsvis:  - Takk for din åpenhet og vilje til å bidra til bedring for pasienten.  - Det du har fortalt gir et godt bilde av hva du opplever som utfordrende nå. |

|  |
| --- |
| **Forberedelser** |
| Lese samtaleguiden for basissamtale med pårørende på nettsiden, se link: [Veiviser i systematisk pårørendesamarbeid - Vestre Viken HF](https://www.vestreviken.no/behandlinger/for-deg-som-er-parorende/veiviserisystematisk/) |

|  |
| --- |
| **Tidsramme** |
| 15 min samtale. |

|  |
| --- |
| **Pasientbeskrivelse for fasilitator og operatør** |
| Kari 35 år, er innlagt akutt på døgnavdeling etter å ha fått mani med psykosegjennombrudd i forbindelse med en medisinendring. Kari har diagnosen bipolar lidelse 1. Hun har ikke vært innlagt på 10 år. Hun er delvis ufør. For en måneds tid siden fikk Kari forhøyet energinivå og mindre behov for søvn. De siste to ukene har Kari vært oppfarende sint og veldig rastløs og sovet enda mindre. I går eskalerte situasjonen, hun stakk av uten klær og uten penger. Mannen lettet etter henne men måtte kontakte politiet som fant henne og hun ble innlagt hos dere frivillig (under tvil).  Hun ble innlagt hos dere og har fått medisiner for å få sove. I dag er Kari mindre urolig, men føler seg svært sliten. Ektefellen syns dette er skremmende og lurer på på hvordan han skal gå frem for at Kari skal bli bedre. |
| Ektefellen er redd for at hun skal bli syk igjen når hun er utskrevet. Han er opptatt av hva han kan gjøre for å bistå Kari og hva han bør unngå å gjøre. Ektefellen er opptatt av at Kari skal komme seg tilbake i jobb. Ektefellen syns det var skremmende at hun ble så syk uten at han kunne forhindre det. Han er redd for at dette medfører at de ikke kan få barn. |